Red FM के लखनऊ दफ्तर में भी कुछ ऐसी ही स्थिति देखने को मिली जब पत्रकार पुष्प शर्मा ने लखनऊ में सेल्स हेड दीपक सिंह भंडारी से मुलाकात की। यहां भी पुष्प ने इनसे अपने एजेंडा पर चर्चा की और बताया कि उन्हें श्रीमद् भगवत जीता प्रचार समिति के सौजन्य से भगवत गीता और भगवान श्री कृष्ण के उपदेशों के जरिए soft Hindutva का एजेंडा चलाना है। ताकि बीजेपी के पक्ष में एक माहौल तैयार किया जा सके जो सांप्रदायिकता के बूते आगामी 2019 के चुनाव में वोटों का ध्रुवीकरण किया जा सके। और आखिरकार इससे बीजेपी के प्रतिद्वंदी दलों जैसे कांग्रेस, सपा, बसपा और जनता दल की जड़े उखाड़ी जा सकें। हैरानी वाली बात ये है कि दीपक सिंह भंडारी को इस एजेंडा को अपने रेडियो स्टेशन पर चलाने में कोई परहेज नहीं था। भंडारी कहते हैं कि “हां हां चाहे कोई भी हो”  पुष्प एक बार फिर पूछते हैं कि आपको इस एजेंडा पर काम करने में कोई दिक्कत तो नहीं है इस पर दीपक कहते हैं कि नहीं कोई दिक्कत नहीं है। भंडारी पुष्प से कहते हैं कि “नहीं नहीं बिल्कुल ही नहीं तो कब से आप लोग plan कर रहे हैं” पुष्प कहते हैं कि वो अपनी टीम से इस बारे में चर्चा करने के बाद उनके पास वापस आएगें। आगे पुष्प भंडारी से पूछते हैं कि क्या उनका रेडियो स्टेशन पैमेंट की रकम को 60:40 के अनुपात में ले सकता है। यानी 60 फीसदी चैक के द्वारा और बाकी 40 फीसदी कैश के जरिए। जाहिर है पुष्प भंडारी को बताते हैं कि उनके पास अथाह पैसा है लेकिन भंडारी को ऐसा करने में भी कोई परेशानी नहीं है वो कहते हैं कि “नहीं नहीं वो एक बार बात कर लेंगे वो कोई issue नहीं है उसको एक बार check कर लेंगे”